Γεώργιος Γ΄ του Ηνωμένου Βασιλείου

Ο Γεώργιος Γ΄ (αγγλ. George III, 4 Ιουνίου 1738 - 29 Ιανουαρίου 1820) από τον Οίκο του Αννόβερου ήταν βασιλιάς της Μεγάλης Βρετανίας και της Ιρλανδίας, καθώς και ο πρώτος Βασιλιάς του Ηνωμένου Βασιλείου της Μεγάλης Βρετανίας και της Ιρλανδίας.  Υπήρξε, επίσης, κληρονομικός βασιλιάς του Αννοβέρου, παρότι δεν επισκέφθηκε ποτέ το εκεί βασίλειό του. 

 Βιογραφία 
Ο Γεώργιος Γουλιέλμος Φρειδερίκος ήταν ο μεγαλύτερος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γόθας-Αλτεμβούργου, καθώς και εγγονός του Γεωργίου Β΄ της Μεγάλης Βρετανίας. Γεννήθηκε στο Μέγαρο Νόρφοκ του Λονδίνου στις 4 Ιουνίου 1738.

Εξαιτίας του ότι γεννήθηκε δύο μήνες πρόωρα, θεωρήθηκε απίθανο να επιβιώσει, για αυτό και βαπτίσθηκε την ίδια ημέρα από τον Τόμας Σέκερ, Επίσκοπο της Οξφόρδης.

Η ζωή και η βασιλεία του ήταν έως τότε η μεγαλύτερη από οποιοδήποτε άλλο Βρετανό μονάρχη και σημαδεύτηκε από μια σειρά από στρατιωτικές συγκρούσεις. Τα πρώτα χρόνια της βασιλείας του η Μεγάλη Βρετανία νίκησε τη Γαλλία στον Επταετή Πόλεμο και έγινε η κυρίαρχη ευρωπαϊκή δύναμη στη Βόρεια Αμερική και την Ινδία. Ωστόσο, πολλές από τις αμερικανικές αποικίες της Βρετανίας χάθηκαν μετά από την Αμερικανική Επανάσταση. Οι μάχες εναντίον της επαναστατικής και ναπολεόντειας Γαλλίας, που ξεκίνησαν το 1793, κατέληξαν στην τελική ήττα του Ναπολέοντα Βοναπάρτη, κατά τη Μάχη του Βατερλώ το 1815.

Κατά το τελευταίο μέρος της ζωής του ο Γεώργιος ανέπτυξε ψυχική ασθένεια. Αν και ορισμένοι έχουν υποστηρίξει ότι έπασχε από την ασθένεια πορφυρία, η αιτία της νόσου του παραμένει ακόμη άγνωστη. Μετά από μια τελική υποτροπή της υγείας του, το 1810, ανέλαβε τα ηνία της χώρας ως αντιβασιλέας ο μεγαλύτερος γιος του Γεώργιος, Πρίγκιπας της Ουαλίας, οπότε αποκαλείτο Πρίγκηπας Αντιβασιλέας. Απεβίωσε στις 29 Ιανουαρίου 1820 στο Κάστρο του Ουίνδσορ και ενταφιάστηκε στις 16 Φεβρουαρίου στο Παρεκκλήσι του Αγίου Γεωργίου.

Οικογένεια
Ο Γεώργιος νυμφεύτηκε στις 8 Σεπτεμβρίου 1761 την Καρλόττα, κόρη του Καρόλου Λουδοβίκου Φρειδερίκου του Μεκλεμβούργου, στο Παλάτι του Αγίου Ιακώβου. Μαζί της απέκτησε δεκαπέντε παιδιά:
 Γεώργιος Δ΄ (1762 - 1830), Βασιλιάς του Ηνωμένου Βασιλείου.
 Καρλόττα (1796 - 1817).
 Φρειδερίκος (1763 - 1827), Δούκας της Υόρκης και του Ώλμπανυ. Δεν απέκτησε παιδιά.
 Γουλιέλμος Δ΄ (1765 - 1837), Βασιλιάς του Ηνωμένου Βασιλείου. Απέκτησε νόθα τέκνα.
 Καρλόττα (1766 - 1828), παντρεύτηκε τον Φρειδερίκο Α΄ της Βυρτεμβέργης. Δεν απέκτησαν παιδιά.
 Εδουάρδος (1767 - 1820), Δούκας του Κεντ και του Στράθερν.
 Βικτωρία (1819 - 1901), Βασίλισσα του Ηνωμένου Βασιλείου.
 Αυγούστα Σοφία (1768 - 1840).
 Ελισάβετ (1770 - 1840), παντρεύτηκε τον Φρειδερίκο ΣΤ΄ της Έσσης-Χόμπουργκ. Δεν απέκτησαν παιδιά.
 Ερνέστος Αύγουστος Α΄ (1771 - 1851), Βασιλιάς του Αννοβέρου.
 Γεώργιος Ε΄ (1819 - 1878), Βασιλιάς του Αννοβέρου.
 Αύγουστος Φρειδερίκος (1773 - 1843), Δούκας του Σάσσεξ. Απέκτησε δύο παιδιά από έναν μη αναγνωρισμένα επίσημο γάμο.
 Αδόλφος (1774 - 1850), Δούκας του Κέιμπριτζ. Απέκτησε 3 παιδιά.
 Μαρία (1776 - 1857), παντρεύτηκε τον Γουλιέλμο Φρειδερίκο, Δούκα του Γκλώστερ & του Εδιμβούργου. Δεν απέκτησαν παιδιά.
 Σοφία (1777 - 1848).
 Οκτάβιος (1779 - 1783).
 Αλφρέδος (1780 - 1782).
 Αμαλία (1783 - 1810).

Τίτλοι
4 Ιουνίου 1738 - 31 Μαρτίου 1751: Η Βασιλική Υψηλότητα Πρίγκιπας Γεώργιος
31 Μαρτίου 1751 - 20 Απριλίου 1751: Η Βασιλική Υψηλότητα Ο Δούκας του Εδιμβούργου
20 Απριλίου 1751 - 25 Οκτωβρίου 1760: Η Βασιλική Υψηλότητα Ο Πρίγκιπας της Ουαλίας
25 Οκτωβρίου 1760 - 29 Ιανουαρίου 1820: Η Μεγαλειότητα Του Ο Βασιλιάς

 Πρόγονοι  

Παραπομπές

|-

Κατηγορία:Βασιλείς του Αννόβερου
Κατηγορία:Βασιλείς της Ιρλανδίας
Κατηγορία:Οίκος του Αννόβερου
Κατηγορία:Προτεστάντες μονάρχες
Κατηγορία:Δούκες του Εδιμβούργου
Κατηγορία:Μονάρχες της Μεγάλης Βρετανίας